Σχοινί απλώματος ρούχων (εμπορικό προϊόν)
Πτυσσόμενο σχοινί απλώματος ρούχων (εμπορικό προϊόν), πλευρά του σχοινιού
Πτυσσόμενο σχοινί απλώματος ρούχων (εμπορικό προϊόν), πλευρά του αγκίστρου
Νάπολη, Ιταλία: Σχοινιά απλώματος ρούχων
**Σχοινί απλώματος ρούχων** ή απλούστερα **σχοινί απλώματος**, ονομάζεται ένα απλό οικιακό εργαλείο, το οποίο αποτελείται από ένα σχοινί που βρίσκεται τεντωμένο σε εξωτερικό είτε σε εσωτερικό χώρο, ψηλότερα από το έδαφος, ώστε πάνω του να απλωθούν ρούχα για στέγνωμα (μπουγάδα) με μανταλάκια.

Το **σχοινί απλώματος ρούχων** είναι επίσης όνομα γενικής χρήσης προϊόντων και αφορά είτε συσκευασμένα κομμάτια σχοινιού μικρού σχετικά μήκους (10-20 μέτρα) τα οποία διατίθενται στη λιανική αγορά μέσα από καταστήματα που απευθύνονται στους καταναλωτές, όπως σούπερ-μάρκετ είτε πλήρη προϊόντα που περιλαμβάνουν μηχανισμό αυτόματης έλξης του σχοινιού και άγκιστρο, σχεδιασμένα για εσωτερικούς χώρους.

Τα υλικά που χρησιμοποιούνται
-----------------------------

Συνήθεις προδιαγραφές είναι:  

-Υλικό: πλαστικό ή συρματόσχοινο επικαλυμμένο με πλαστικό  

-Διάμετρος: 3 έως 5 χιλιοστά. 

Το σχοινί θα πρέπει να έχει επιφάνεια που δε θα χαλάει τα ρούχα (προτιμούνται λοιπόν σχοινιά που δεν έχουν ανωμαλίες πάνω στις οποίες μπορεί να πιαστούν τα ρούχα ή σχοινιά που δεν μπορούν να χρωματίσουν τα ρούχα κάτι που είναι πιθανόν με συρματόσχοινα τα οποία μπορούν να οξειδωθούν).

Άλλη απαίτηση είναι να μπορεί να παραμείνει τεντωμένο χωρίς να χαλαρώσει και τέλος να μην αλλοιώνεται με την ηλιακή ακτινοβολία.

Το σχοινί μπορεί να αγοραστεί είτε ως απλό σχοινί από κατάστημα το οποίο το διαθέτει σε μεγάλες ποσότητες και κόβει όσο μήκος προτιμά ο καταναλωτής, είτε σε συσκευασίες συγκεκριμένου μήκους που αναφέρουν ότι χρησιμεύει για άπλωμα ρούχων από καταστήματα λιανικής πώλησης.

Στερεώνεται είτε με γάντζους από τοίχους, είτε γύρω από δένδρα ή από πασσάλους / σωλήνες που έχουν τοποθετηθεί για το σκοπό αυτό.

Παραλλαγές του σχοινιού απλώματος ρούχων
----------------------------------------

Σε περίπτωση που το σχοινί αυτό είναι μέρος μηχανισμού, ο μηχανισμός ονομάζεται απλώστρα ρούχων.

Παραλλαγές του απλού σχοινιού απλώματος ρούχων είναι:

* Σχοινί σε εσωτερικό χώρο (με ή χωρίς μηχανισμό τυλίγματος του σχοινιού)
* Σχοινί σε υπαίθριο χώρο στο επίπεδο του εδάφους
* Σχοινί (ή δίκτυο σχοινιών) σε ταράτσα πολυκατοικίας
* Σχοινί με τροχαλία μεταξύ μπαλκονιών (κλασική παραλλαγή σε πόλεις με στενά σοκάκια π.χ. Νάπολη, Κέρκυρα)

Χρήση
-----

Στον ελληνικό χώρο κατά το χρόνο συγγραφής του άρθρου δεν υπάρχουν περιορισμοί χρήσης των σχοινιών απλώματος ρούχων, αν και συνήθως αποφεύγεται η χρήση τους σε προσόψεις σπιτιών αν αυτό είναι πρακτικό.

Αναφέρονται περιορισμοί χρήσης τους σε παλαιότερες εποχές , αλλά και σε άλλες χώρες σήμερα. Συγκεκριμένα, στις Ηνωμένες Πολιτείες, υπάρχουν περιορισμοί χρήσης άλλοτε χαλαροί και άλλοτε απόλυτα αυστηροί. Σε απάντηση αυτών των περιορισμών και των αποτελεσμάτων τους για το περιβάλλον (δεδομένου ότι τέτοιοι περιορισμοί θεωρούνται ότι εξαναγκάζουν τους ανθρώπους στις περιοχές αυτές να χρησιμοποιούν στεγνωτήρια ρούχων, τα οποία καταναλώνουν ενέργεια), οι πολιτείες Γιούτα (Utah) και Φλόριντα (Florida)με αυστηρότερη τελευταία διατύπωση στη Φλόριντα έχουν θεσμοθετήσει από το 1999 νόμο "δικαιώματος στο στέγνωμα" (Right to Dry) στο πλαίσιο πολιτικής τους για τη μείωση της κατανάλωσης ενέργειας.

|  |  |
| --- | --- |
| Commons logo | Τα Wikimedia Commons έχουν πολυμέσα σχετικά με το θέμα   **Σχοινί απλώματος ρούχων** |

Αναφορές
--------

1. 1 2  Συσκευασμένο προϊόν με όνομα «Σχοινί απλώματος» Αρχειοθετήθηκε 2007-09-26 στο Wayback Machine. πάχους 5 χιλ. ανακτήθηκε στις 9 Ιουνίου 2007
2. ↑  Δύο προϊόντα, σχοινί απλώματος ρούχων πάχους 4 χιλ. και σχοινί απλώματος ρούχων πάχους 3 χιλ.  Αρχειοθετήθηκε 2007-10-11 στο Wayback Machine. ανακτήθηκε στις 9 Ιουνίου 2007
3. ↑  «δεν επιτρέπονταν σχοινιά του απλώματος πάνω από το δρόμο» Δημοσιευμένο απόσπασμα Αρχειοθετήθηκε 2007-07-15 στο Wayback Machine. από το μυθιστόρημα *Φόνος στη βιβλιοθήκη της Αλεξάνδρειας* (The temple of the muses), του John Maddox Roberts, 2001 (το πρωτότυπο 1992), ανακτήθηκε στις 9 Ιουνίου 2007.
4. ↑  Stonefield Deed Restrictions Αρχειοθετήθηκε 2007-10-04 στο Wayback Machine. Πολιτεία του Ντέλαγουερ, ΗΠΑ  

«Section 14. Clothes Lines. No permanent outside clothes lines or clothes line posts shall be erected or maintained on any Lot, except that portable outside clothes lines are permitted, provided same are utilized for clothes during daylight hours only»  

«Παράγραφος 14. Δε θα φτιαχθούν ούτε θα συντηρηθούν μόνιμα εξωτερικά σχοινιά απλώματος ρούχων σε καμιά τοποθεσία, εκτός από φορητά εξωτερικά σχοινιά απλώματος, με την προϋπόθεση ότι αυτά τα χρησιμοποιούνται μόνο κατά τη διάρκεια της ημέρας
5. ↑  Deed Restrictions Tiki Island Civic Association Αρχειοθετήθηκε 2007-07-16 στο Wayback Machine. Πολιτεία του Τέξας, ΗΠΑ  

«Section 9. No clothes line shall ever be installed, maintained, or used on any lot.»  

«Παράγραφος 9. Δε θα εγκατασταθούν ποτέ, ούτε θα συντηρηθούν, ούτε θα χρησιμοποιηθούν σε κανένα τμήμα της ιδιοκτησίας» , ανακτήθηκε στις 9 Ιουνίου 2007
6. ↑  Right-to-dry activists prefer airing their laundry in public, The Seattle Times, της Gabrielle Glaser, 29 Απριλίου 2007, ανακτήθηκε στις 9 Ιουνίου 2007.
7. ↑  Νόμος 163.03 (2006) της Πολιτείας της Φλόριντα, ΗΠΑ Αρχειοθετήθηκε 2007-12-15 στο Wayback Machine.  

«No deed restrictions, covenants, or similar binding agreements running with the land shall prohibit or have the effect of prohibiting solar collectors, clotheslines, or other energy devices ...»  

«Κανένας περιορισμός ιδιοκτησίας ή παρόμοια δεσμευτική συμφωνία σχετική με τη γη δε θα απαγορεύει ούτε θα έχει αποτέλεσμα να απαγορεύει ηλιακούς συλλέκτες, σχοινιά απλώματος ρούχων ή άλλες ενεργειακές συσκευές»